**Ministru kabineta noteikumu projekta „Grozījumi Ministru kabineta 2009.gada 7.aprīļa noteikumu Nr.300 „Ministru kabineta kārtības rullis”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 7.aprīļa noteikumu Nr.300 „Ministru kabineta kārtības rullis”” (turpmāk – noteikumu projekts) ir sagatavots, pamatojoties uz Ministru kabineta iekārtas likuma 15.panta ceturto daļu, 22.panta ceturto daļu, 27.panta otro daļu, 28.panta sesto daļu un 29.panta otro daļu, kā arī Attīstības plānošanas sistēmas likuma 11.panta piekto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai pielāgotu esošos Eiropas Savienības (turpmāk – ES) koordinācijas procesu Latvijas prezidentūras ES Padomē (turpmāk – prezidentūra) vajadzībām, tiek veikti grozījumi vairākos tiesību aktos un tiek izdota jauna Ministru kabineta (turpmāk - MK) instrukcija, kas noteiks kārtību, kādā izstrādā, saskaņo un aktualizē mandātus, to pielikumus un informatīvās lapas.Tiesību aktu projekti iekļauj neatliekami risināmos jautājumus, kuriem vajadzīgs MK tiesiskais regulējums. Pārējie ar prezidentūras koordināciju saistītie jautājumi, piemēram, dažādi praktiskās sadarbības, koordinācijas un informācijas aprites jautājumi, ir risināmi cita veida dokumentos, piemēram, Vecāko amatpersonu sanāksmes ES jautājumos apstiprinātās vadlīnijās, rokasgrāmatās, iestāžu iekšējos noteikumos.Noteikumu projekts tiek papildināts ar prezidentūras mandātu un ar to saistīto dokumentu (mandāta pielikums, informatīvā lapa, pavadvēstule un informatīvais ziņojums) iesniegšanas un apstiprināšanas kārtību MK.Lai nodrošinātu informācijas apriti par prezidentūras jautājumiem MK līmenī, noteikumu projekts prezidentūras laikā paredz mutisku ziņošanu MK līmenī un Saeimas Eiropas lietu komisijā par Ministru padomes (tajā skaitā neformālās) darba kārtības jautājumiem un sasniedzamajiem rezultātiem. Uz prezidentūras laiku tiek atcelta nepieciešamība sagatavot informatīvo ziņojumu pirms neformālās ES ministru padomes, izņemot, ja Vecāko amatpersonu sanāksme nelemj citādi.Pamats izstrādāt lēmumu pieņemšanas un procedūras prezidentūras sagatavošanas un norises posmiem ir ticis paredzēts MK 2012.gada 12.jūnijā apstiprinātā (Prot.Nr.33, 37.§) informatīvā ziņojuma „Par gatavošanos Latvijas prezidentūrai ES Padomē 2015.gadā: rīcības plāna izpilde un turpmākie uzdevumi” 1.pielikuma 1.1. punktā, kā arī MK 2012.gada 17.janvāra noteikumu Nr.65 „Latvijas prezidentūras Eiropas Savienības Padomē sekretariāta nolikums” 6.3. apakšpunktā, kas paredz, ka Latvijas prezidentūras ES Padomē sekretariāta uzdevums ir koordinēt lēmumu pieņemšanas procedūru izstrādi prezidentūras sagatavošanas un norises posmiem.Vienlaikus ar izmaiņām ES lietu koordinācijā noteikumu projekts ietver daļu no tiesiskā pamata „Valsts informācijas sistēmas darbam ar Eiropas Savienības dokumentiem” (turpmāk – ESVIS) izmantošanai ES lietu koordinācijā. Pamats ESVIS lietošanas ieviešanai: MK 2012.gada 11.decembra sēdes protokollēmuma (prot. Nr.70 75.§) „Informatīvais ziņojums "Par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projekta ESVIS informācijas sistēmas darbības koncepcijas aprakstu" 4.punkts uzdod Vides aizsardzības un reģionālās attīstības ministrijai (turpmāk – VARAM) sadarbībā ar Ārlietu ministriju (turpmāk – ĀM) un Tieslietu ministriju izstrādāt un līdz 2014.gada 2.jūnijam (izpildes termiņš pagarināts ar MK 2014.gada 1.aprīļa protokollēmumu (prot. Nr.19 25.§)) iesniegt Ministru kabinetā tiesību aktu projektus, kuri regulē ESVIS darbību, nosaka ESVIS pārzini, informācijas statusu un apriti ESVIS. ĀM atbilstoši savai kompetencei ir iekļāvusi ar ESVIS saistīto tiesisko regulējumu 5 tiesību aktu projektos.Tā kā ES koordināciju regulējošo tiesību aktu komplektā nav tiesiska pamata ESVIS lietošanas uzsākšanai, noteikumu projekts papildus nosaka sistēmas ESVIS lietošanu ES lietu koordinācijā līdz ar tās nodošanu ekspluatācijā un atbilstošās tiesiski normatīvās bāzes izstrādi (nacionālo pozīciju, informatīvo ziņojumu (to, kas attiecas uz Latvijas dalību ES lēmumu ierosināšanas, sagatavošanas un pieņemšanas procesā un informatīvo ziņojumu projektus pirms neformālajām ES Ministru padomēm) projektu izstrāde, saskaņošana, iesniegšanu Valsts kancelejā un Saeimas Eiropas lietu komisijā); ziņojumu izstrāde, saskaņošana, apstiprināšana); |
| 3. | Projekta izstrādē iesaistītās institūcijas | ĀM  |
| 4. | Cita informācija | Noteikumu projekts nerada ietekmi uz valsts budžetu.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz valsts pārvaldes iestādēm un citām institūcijām, kas saistītas ar Latvijas Republikas dalību ES lēmumu pieņemšanas procesā. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar noteikumi projektu MK tiks iesniegti izskatīšanai šādi saistīti tiesību aktu projekti:* MK noteikumu projekts „Grozījumi MK 2009.gada 15.jūlija noteikumos Nr.769 "Vecāko amatpersonu sanāksmes ES jautājumos nolikums"”;
* MK noteikumu projekts „ Grozījumi MK 2009.gada 3.februāra noteikumos Nr.96„ Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos””;
* MK instrukcijas projekts „Grozījumi MK 2009.gada 3.februāra instrukcijā Nr. 4 „Latvijas Republikas nacionālo pozīciju Eiropas Savienības jautājumos un ar tām saistīto instrukciju izstrādes un informācijas aprites kārtība ”” ;
* MK instrukcijas projekts „Kārtība, kādā izstrādā, saskaņo un aktualizē mandātus un nodrošina to izpildi Latvijas prezidentūrā ES Padomē”.
 |
| 2. | Atbildīgā institūcija | ĀM |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms |
| 2. | Sabiedrības līdzdalība projekta izstrādē | Konsultācijas ar sociālajiem partneriem (Latvijas darba devēju konfederācija un Latvijas Brīvo arodbiedrību savienība) tika veiktas Vecāko amatpersonu sanāksmes ietvaros.  |
| 3. | Sabiedrības līdzdalības rezultāti | Sociālo partneru iesaiste līdzšinējos ES koordinācijas procesos paliek nemainīga. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Visas ministrijas, Valsts kanceleja un citas valsts pārvaldes iestādes, sociālo partneru organizācijas, kā arī Saeima un Latvijas Banka. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiks nodrošinātas nepieciešamās tiesiskā pamata izmaiņas ES lietu koordinācijā, kas ir saistītas ar prezidentūru.ESVIS sistēma dos iespēju veikt drošu (ar drošības pakāpi līdz „dienesta vajadzībām” (ieskaitot)) dokumentu apriti starp valsts pārvaldes iestādēm, tajā skaitā pastāvīgo pārstāvniecību ES. |
| 3. | Cita informācija | Nav |

Anotācijas III un V sadaļa – projekts šo jomu neskar.

Ārlietu ministrs Edgars Rinkēvičs

Vīza: valsts sekretāra p.i. Pēteris Vaivars

03.09.2014

928

J. Borbals

67016407,

janis.borbals@mfa.gov.lv